Isikhali senuzi

Isikhali senuzi siyisiqhumane esithola amandla aso abhubhisayo ekusabeleni kwenuzi, kungaba sekuklewukeni kwenuzi (isiqhumane seChwe) noma inhlanganisela yokusabela okukleweukayo noma ingxubano yenuzi ( isikhali senuzikhoza ), esikhiqiza ukuqhuma kwenuzi . Zombili lezi zinhlobo zeziqhumani zidedela isidlakalasi esikhulu ziseenzisa uTho oluncane uma kuqhathaniswa .

Izikhali zenuzi zineklobo eliphakathi kwamathani ayi-10 ( i- W54 ) namathaniwaka angama-50 e- Tsar Bomba (bheka okulingana ne-TNT ). Ukukloboka ngamathanikhulu aphansi kungacekela phansi izidlavela. Isikhali senuzikhoza esinesisindo esingamakhilogremu angama-270 singadedela isidlakalasi esilingana namathaniwaka angaphezu kuka-1.2 we-TNT (5.0 PJ ).  Ngaphandle kokuqhuma, imiphumela yezikhali zenuzi ihlanganisa ikhoza elikhulu nemiyonzi ehonyozayo, izivunguvungu zomlilo, ukulephuza kwenuzi eliyonzayo, impithi yenzubawonga, kanye nokucima kwesiluluzeli.

Izikhali zenuzi zokuqala zakhiwa yizwe laseMelika ngokubambisana namaNgisi kanye ne-Canada phakathi neMpi Yezwe II ku- Manhattan Project . Ukukhiqizwa kwazo kudinga inkimbinkimbi enkulu yenzululwazi neyezimboni, ikakhulukazi ukuze kukhiqizwe izithako eziklewukayo, ezisuka kuziwohlozi zenuzi ezinemikhando edludlunga kabusha noma emalungiselelweni okunothisa ishaqantuva . Izikhali zenuzi zisetshenziswe kabili empini, ekuqhumeni kweziqhumani zechwe ngo-1945 eHiroshima naseNagasaki okwabulala abantu abaphakathi kwezi-150,000 nezi-246,000. Ukuvinjelwa kwezikhali zenuzi, okuhlanganisa ukucekelwa phansi okuqinisekisiwe, kuhlose ukuvimbela impi yenuzi ngosongo lomonakalo ongamukeleki kanye nengozi yokuphembeka kwempi ifike ekuqothulweni yizikhali zenuzi . Umjaho wezikhali zenuzi wokuthola izikhali nezinhlelo zazo zokuzifufutha bekuyingxenye ephawula iMpi Yomshoshaphansi .
Category:Iziqhumani zenuzi
Category:Izikhali zenuzi